
Ehitusloa andmine (Fama tn 10/1) 

1. ASJAOLUD JA MENETLUSE KÄIK
05.08.2021 ehitisregistri elektroonilisse keskkonda laekus läbivaatamiseks ehitusloa taotlus nr 2111271/27079  koos ehitusprojektiga  Narva linnas, Fama tn 10/1 asuva kaubandushoone osa (ehitisregistri kood 120296282) katusele päikeseelektrijaama rajamiseks „Eelprojekt 202104302_EP_PVpaigaldusprojekt“, projekteerija NAPS SOLAR ESTONIA OÜ.
[bookmark: _GoBack]05.08.2021 ehitisregistri  keskkonnas on genereeritud ehitusloa  eelnõu  nr 2112271/26528, menetluse nr 269404 ning suunatud Arhitektuuri- ja Linnaplaneerimise Ametile, OÜ-le VKG ELEKTRIVÕRGUD, Päästeameti Ida päästekeskusele kooskõlastamiseks ning arvamuste avaldamiseks.
Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt  on  tagastatud puuduste kõrvaldamiseks.
27.10.2021 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud edaspidiseks menetlemiseks. 

Arhitektuuri- ja Linnaplaneerimise Amet on seisukohal, et: 
„Keskkonnamõju hindamise ja keskkonnajuhtimissüsteemi seaduse (edaspidi KeHJS) § 6 lg 1 on esitatud olulise keskkonnamõjuga tegevused, mille puhul on keskkonnamõju hindamine kohustuslik. Kavandatav tegevus ei vasta ühelegi KeHJS § 6 lg 1 välja toodud tegevusele. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega. Antud juhul kuulub kavandatav tegevus KeHJS § 6 lg 2 p 3 mainitud valdkonda. Samas ei ole kavandatavat tegevust nimetatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“, ning seetõttu eelhinnangut vastavalt KeHJS § 6 lg 2´3 ei anta“. 

28.10.2021 kõik kaasatud isikud kooskõlastasid ehitusloa eelnõu.		

Seega ehitusprojekt vastab sätestatud nõuetele ning ehitisele ja ehitamisele esitatud nõuetele ning 
ehitusseadustiku § 44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED
2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.





3. OTSUS
Anda ehitusluba Fama tn 10/1 asuva kaubandushoone osa (ehitisregistri kood 120296282) katusele
päikeseelektrijaama rajamiseks. 


4. RAKENDUSSÄTTED
4.1. Korraldus jõustub teatavakstegemisest.
4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

